ai4bharat/Pralekha huggingface dataset:
ധനകാര്യ മന്ത്രാലയം
പുതിയ ആദായ നികുതി ഘടന ഇടത്തരക്കാര്ക്ക് ആശ്വാസം
നികുതിദായകര്ക്ക് പുതിയ നികുതി ഘടന
തിരഞ്ഞെടുക്കാന് സ്വാതന്ത്ര്യം
പുതിയ നികുതി ഘടന വഴി പ്രതിവര്ഷം 40,000 കോടി രൂപ വേണ്ടെന്ന് വയ്ക്കുന്നു
വ്യക്തിഗത നികുതി ദായകര്ക്ക് ആശ്വാസമേകി കൊണ്ടും ആദായ നികുതി നിയമം ലളിതമാക്കി കൊണ്ടും കേന്ദ്ര ബജറ്റ് പുതുക്കിയ വ്യക്തിഗത ആദായ നികുതി ഘടന ശുപാര്ശ ചെയ്തു. പുതിയ ഘടനയില് ചില ഇളവുകളും ഒഴിവുകളും വേണ്ടെന്ന് വയ്ക്കുന്ന വ്യക്തിഗത നികുതി ദായകരുടെ നികുതി നിരക്കില് ഗണ്യമായ കുറവുണ്ടാകും. പുതിയ നികുതി ഘടന തിരഞ്ഞെടുക്കണോ അതോ പഴയ ഘടനയില് തുടരണോ എന്നത് നികുതി ദായകന് തീരുമാനിക്കാമെന്ന് കേന്ദ്ര ധനമന്ത്രി പറഞ്ഞു.
പുതുക്കിയ നികുതി ഘടന ചുവടെ:
നികുതി വിധേയമായ വരുമാനം നിലവിലെ നിരക്ക് പുതിയ നിരക്ക്
0-2.5 ലക്ഷം നികുതിയില്ല നികുതിയില്ല
2.5-5 ലക്ഷം 5 % 5 %
5-7.5 ലക്ഷം 20 % 10 %
7.5-10 ലക്ഷം 20 % 15 %
10-12.5 ലക്ഷം 30 % 20 %
12.5-15 ലക്ഷം 30 % 25 %
15 ലക്ഷത്തിന് മുകളില് 30 % 30 %
പ്രതിവര്ഷം 15 ലക്ഷം രൂപ വരുമാനമുള്ള ഇളവുകളൊന്നും പ്രയോജനപ്പെടുത്താത്ത ഒരു വ്യക്തിക്ക് പഴയ നികുതി ഘടന അനുസരിച്ച് 2,73,000 രൂപ നികുതിയാകുമായിരുന്ന സ്ഥാനത്ത് പുതിയ നിരക്ക് അനുസരിച്ച് 1,95,000 രൂപയാകും നികുതി. അതായത് 78,000 രൂപയുടെ ആശ്വാസം. പുതിയ നികുതി ഘടന നടപ്പാകുമ്പോള് പ്രതിവര്ഷം 40,000 കോടി രൂപയുടെ വരുമാനമാണ് ഗവണ്മെന്റ് വേണ്ടെന്ന് വയ്ക്കുന്നത്. നികുതി കണക്കാക്കുമ്പോള് നിലവിലുള്ള 100ലധികം ഇളവുകളിലും ഒഴിവുകളിലും 70 എണ്ണം നീക്കം ചെയ്യാനും ബജറ്റ് ശുപാര്ശ ചെയ്യുന്നു. ശേഷിക്കുന്ന ഇളവുകള് വരും വര്ഷങ്ങളില് പരിശോധിക്കുമെന്നും ധനമന്ത്രി പറഞ്ഞു.
(SKY/BSN
പ്രധാനമന്ത്രിയുടെ ഓഫീസ്
.പ്രധാനമന്ത്രി അഹമ്മദാബാദിൽ നവരാത്രി ആഘോഷങ്ങളിൽ പങ്കെടുത്തു
ലക്ഷക്കണക്കിന് ഭക്തർക്കൊപ്പം മഹാ ആരതി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് രാത്രി അഹമ്മദാബാദിലെ ജിഎംഡിസി ഗ്രൗണ്ടിൽ നടന്ന നവരാത്രി ഉത്സവത്തിൽ പങ്കെടുത്തു.
ഗുജറാത്ത് ഗവർണർ ശ്രീ ആചാര്യ ദേവവ്രത്, ഗുജറാത്ത് മുഖ്യമന്ത്രി ശ്രീ ഭൂപേന്ദ്ര പട്ടേൽ എന്നിവർക്കൊപ്പമാണ് പ്രധാനമന്ത്രി വേദിയിലെത്തിയത്. ഗവർണർക്കും മുഖ്യമന്ത്രിക്കും ഒപ്പം ലക്ഷക്കണക്കിന് ഭക്തജനങ്ങൾക്കും വേദിയിൽ പ്രധാനമന്ത്രി അംബാ ദേവിക്ക് മഹാ ആരതി അർപ്പിച്ചു. ഇന്ത്യൻ സംസ്കാരത്തിന്റെ അടയാളവും ഗുജറാത്തിന്റെ പ്രാദേശിക സ്വാദും ഉൾക്കൊള്ളുന്നതുമായ നവരാത്രി ആഘോഷത്തിൽ പ്രധാനമന്ത്രി പങ്കെടുത്തത് ഭക്തജനങ്ങളിൽ സന്തോഷവും സന്തോഷവും നിറച്ചു. പ്രധാനമന്ത്രിക്ക് ആദരണീയമായ സ്മരണികയായി മുഖ്യമന്ത്രി അംബാ ദേവിശ്രീ യന്ത്രം സമ്മാനിച്ചു. സാംസ്കാരിക പരിപാടികൾക്കും ഗർബയ്ക്കും പ്രധാനമന്ത്രി സാക്ഷിയായി.
രണ്ട് ദിവസത്തെ ഗുജറാത്ത് പര്യടനത്തിനെത്തിയ പ്രധാനമന്ത്രി ഇന്ന് നിരവധി പരിപാടികളിൽ പങ്കെടുക്കുകയും സൂറത്തിലും ഭാവ്നഗറിലും ഉദ്ഘാടനം/സമർപ്പണം/ശിലാസ്ഥാപനം നടത്തുകയും ചെയ്തു. ദേശീയ ഗെയിംസ് 2022 ഇന്ന് അഹമ്മദാബാദിൽ അദ്ദേഹം ഉദ്ഘാടനം ചെയ്തു.
നാളെ 51 ശക്തിപീഠങ്ങളിൽ ഒന്നായ അംബാജിയിലെ മറ്റൊരു ആരാധനാ കേന്ദ്രത്തിൽ പ്രധാനമന്ത്രി പങ്കെടുക്കും. 7200 കോടിയിലധികം രൂപയുടെ വിവിധ വികസന പദ്ധതികൾ പ്രധാനമന്ത്രി തറക്കല്ലിടുകയും രാജ്യത്തിന് സമർപ്പിക്കുകയും ചെയ്യും. പ്രധാനമന്ത്രി ആവാസ് യോജനയ്ക്ക് കീഴിൽ നിർമ്മിച്ച 45,000 വീടുകളുടെ സമർപ്പണവും തറക്കല്ലിടലും പ്രധാനമന്ത്രി നിർവഹിക്കും. തരംഗ ഹിൽ - അംബാജി - അബു റോഡ് പുതിയ ബ്രോഡ് ഗേജ് ലൈനിന്റെ തറക്കല്ലിടലും പ്രസാദ് പദ്ധതി പ്രകാരം അംബാജി ക്ഷേത്രത്തിൽ തീർത്ഥാടന സൗകര്യങ്ങളുടെ വികസനവും പ്രധാനമന്ത്രി നിർവഹിക്കും. 51 ശക്തിപീഠങ്ങളിൽ ഒന്നായ അംബാജി സന്ദർശിക്കുന്ന ലക്ഷക്കണക്കിന് ഭക്തർക്ക് പുതിയ റെയിൽ പാത പ്രയോജനപ്പെടും, കൂടാതെ ഈ തീർത്ഥാടന സ്ഥലങ്ങളിലെല്ലാം ഭക്തരുടെ ആരാധനാ അനുഭവം സമ്പന്നമാക്കും. ഡീസയിലെ എയർഫോഴ്സ് സ്റ്റേഷനിൽ റൺവേയുടെയും അനുബന്ധ അടിസ്ഥാന സൗകര്യങ്ങളുടെയും നിർമ്മാണവും, അംബാജി ബൈപാസ് റോഡ് തുടങ്ങിയവ തറക്കല്ലിടുന്ന മറ്റ് പദ്ധതികളിൽ ഉൾപ്പെടും .
പടിഞ്ഞാറൻ ചരക്കുകൂലി സമർപ്പിത ഇടനാഴിയുടെ 62 കിലോമീറ്റർ നീളമുള്ള പുതിയ പാലൻപൂർ-ന്യൂ മഹേശാന ഭാഗവും 13 കിലോമീറ്റർ നീളമുള്ള പുതിയ പാലൻപൂർ-ന്യൂ ചതോദർ സെക്ഷനും  പ്രധാനമന്ത്രി രാജ്യത്തിന് സമർപ്പിക്കും. പിപാവാവ്, ദീൻദയാൽ തുറമുഖ അതോറിറ്റി , മുന്ദ്ര, ഗുജറാത്തിലെ മറ്റ് തുറമുഖങ്ങൾ എന്നിവയിലേക്കുള്ള കണക്റ്റിവിറ്റി വർദ്ധിപ്പിക്കും. ഈ ഭാഗങ്ങൾ തുറക്കുന്നതോടെ പടിഞ്ഞാറൻ സമർപ്പിത ചരക്ക് ഇടനാഴിയുടെ 734 കിലോമീറ്റർ പ്രവർത്തനക്ഷമമാകും. ഈ പാത തുറക്കുന്നത് ഗുജറാത്തിലെ മെഹ്സാന-പാലൻപൂരിലെ വ്യവസായങ്ങൾക്ക് ഗുണം ചെയ്യും; രാജസ്ഥാനിലെ സ്വരൂപ്ഗഞ്ച്, കേശവ്ഗഞ്ച്, കിഷൻഗഡ്; ഹരിയാനയിലെ രേവാരി-മനേസർ, നർനൗൾ. മിത - തരാട് - ദീസ റോഡ് വീതി കൂട്ടുന്നതുൾപ്പെടെയുള്ള വിവിധ റോഡ് പദ്ധതികളും പ്രധാനമന്ത്രി രാജ്യത്തിന് സമർപ്പിക്കും.
--ND--
(
രാജ്യരക്ഷാ മന്ത്രാലയം
ഇന്ത്യ-നേപ്പാൾ സംയുക്ത സൈനിക പരിശീലന അഭ്യാസം 'സൂര്യ കിരൺ' പിത്തോറഗഡിൽ ആരംഭിച്ചു
ന്യൂ ഡൽഹി, സെപ്തംബർ 20, 2021
15-ാമത് ഇന്ത്യ-നേപ്പാൾ സംയുക്ത ബറ്റാലിയൻ തല സൈനിക പരിശീലന അഭ്യാസം 'സൂര്യ കിരൺ' ഇന്ന് പിത്തോറഗഡിൽ ആരംഭിച്ചു. 2021 ഒക്ടോബർ 03 വരെ അഭ്യാസം തുടരും. ഇന്ത്യൻ സൈന്യത്തിൽ നിന്നും നേപ്പാളി ആർമിയിൽ നിന്നുമുള്ള ഓരോ ഇൻഫൻട്രി ബറ്റാലിയൻ അഭ്യാസത്തിൽ പങ്കെടുക്കുന്നു. അഭ്യാസത്തിന്റെ ഭാഗമായി, സംയോജിച്ചുള്ള പ്രവർത്തനങ്ങൾക്കും, തീവ്രവാദ വിരുദ്ധ/ദുരന്ത നിവാരണ പ്രവർത്തനങ്ങൾക്കും പരിശീലനത്തിൽ മുൻഗണന നൽകുന്നു.
അഭ്യാസത്തിന്റെ ആരംഭം കുറിക്കുന്നതിനായി ഒരു പരമ്പരാഗത ഉദ്ഘാടന ചടങ്ങ് സംഘടിപ്പിച്ചു. ഇതിൽ ഇരു സംഘങ്ങളും ഇന്ത്യൻ, നേപ്പാളി സൈനിക ഈണങ്ങൾക്കനുസൃതമായി മാർച്ച് നടത്തി. ഇരു സൈനിക വിഭാഗങ്ങളിൽ നിന്നുമുള്ള 650 പ്രതിരോധ ഉദ്യോഗസ്ഥർ പരിപാടിയിൽ പങ്കെടുക്കുന്നുണ്ട്.
RRTN/SKY
വാണിജ്യ വ്യവസായ മന്ത്രാലയം
സമ്പദ്വ്യവസ്ഥ, വിദേശവ്യാപാരം എന്നീ വകുപ്പുകൾ കൈകാര്യം ചെയ്യുന്ന ഷാങ്ങ്ഹായ് കോർപ്പറേഷൻ അംഗ രാഷ്ട്രങ്ങളിലെ മന്ത്രിമാരുടെ യോഗത്തിന് ഇന്ത്യ ആതിഥ്യം വഹിച്ചു
ഷാങ്ഹായ് സഹകരണ സംഘടന അംഗരാഷ്ട്രങ്ങളിൽ, വിദേശവ്യാപാരം-സമ്പദ്വ്യവസ്ഥ എന്നീ വകുപ്പുകൾ കൈകാര്യം ചെയ്യുന്ന മന്ത്രിമാരുടെ പത്തൊമ്പതാം യോഗത്തിന് ഇന്ത്യ ഇന്ന് ആതിഥ്യം വഹിച്ചു.
തങ്ങളുടെ സാമ്പത്തിക ശക്തി വർദ്ധിപ്പിക്കാനും, മേഖലയിലെ വ്യാപാര-നിക്ഷേപങ്ങൾ വർദ്ധിപ്പിക്കുന്ന കൂടുതൽ പങ്കാളിത്തങ്ങൾ രൂപീകരിക്കാനും അംഗരാഷ്ട്രങ്ങൾക്കുള്ള ആഹ്വാനമാണ് കോവിഡ് 19 നെ തുടർന്ന് നിലവിലുള്ള പ്രതിസന്ധികൾ എന്ന് യോഗത്തെ അഭിസംബോധന ചെയ്യവേ വാണിജ്യ വ്യവസായ മന്ത്രി ശ്രീ പിയൂഷ് ഗോയൽ അഭിപ്രായപ്പെട്ടു.
വാണിജ്യ വ്യവസായ മന്ത്രാലയത്തിന്റെ ചുമതലവഹിക്കുന്ന സഹമന്ത്രി ശ്രീ ഹർദീപ് സിംഗ് പുരിയും ചടങ്ങിൽ സംസാരിച്ചു.
സംഘടന സെക്രട്ടറി ജനറൽ, കിർഗിസ് റിപ്പബ്ലിക്, ഖസക്കിസ്ഥാൻ, പാകിസ്ഥാൻ, റഷ്യ, തജിക്കിസ്ഥാൻ ഉസ്ബെക്കിസ്ഥാൻ എന്നീ രാഷ്ട്രങ്ങളിലെ മന്ത്രിമാർ തുടങ്ങിയവർ ഇന്നു നടന്ന യോഗത്തിൽ പങ്കെടുത്തു.
യോഗത്തിൽ നാല് പ്രധാന രേഖകൾക്ക് അംഗീകാരം നൽകി. അവ താഴെ പറയുന്നു:
1) കോവിഡ് 19 പ്രതികരണവുമായി ബന്ധപ്പെട്ട പ്രസ്താവന
2) ലോക വ്യാപാര സംഘടനയിൽ അംഗത്വം ഉള്ള ഷാങ്ഹായി അംഗ രാഷ്ട്രങ്ങളിലെ മന്ത്രിമാരുടെ ബഹുമുഖ തല വാണിജ്യ സംവിധാന സംബന്ധിച്ച പ്രസ്താവന
3) ബൗദ്ധിക സ്വത്തവകാശങ്ങൾ സംബന്ധിച്ച് സംഘടനയുടെ ഔദ്യോഗിക പ്രസ്താവന
4) സൂക്ഷ്മ ചെറുകിട ഇടത്തരം വ്യവസായ സംരംഭ മേഖലയിലെ സഹകരണം വർദ്ധിപ്പിക്കുന്നത് സംബന്ധിച്ച ധാരണാപത്രം നടപ്പാക്കുന്നതിനായി ഉള്ള കർമ്മപദ്ധതി
രാസവസ്തു, രാസവളം മന്ത്രാലയം
ആംഫോട്ടെറിസിൻ-ബി യുടെ 19,420 വിയലുകൾ കൂടി സംസ്ഥാനങ്ങൾക്ക് അനുവദിച്ചു
രാജ്യത്തൊട്ടാകെ 23680 വിയലുകൾ ഈ മാസം 21 ന് അനുവദിച്ചിരുന്നു
ബ്ലാക്ക് ഫംഗസ് ചികിത്സയ്ക്കുള്ള ആംഫോട്ടെറിസിൻ-ബി യുടെ 19,420 വിയലുകൾ സംസ്ഥാനങ്ങൾക്കും കേന്ദ്ര ഭരണ പ്രദേശങ്ങൾക്കും അധികം അനുവദിച്ച തായി കേന്ദ്ര രാസ വസ്തു, വളം വകുപ്പ് മന്ത്രി ശ്രീ. ഡി .വി. സദാനന്ദ ഗൗഡ അറിയിച്ചു. കേരളത്തിന് 70 വിയലുകളാണ് അനുവദിച്ചിട്ടുള്ളത്.
രാജ്യത്തൊട്ടാകെ ഈ മാസം 21 ന് ഈ മരുന്നിന്റെ 23,680 വിയലുകൾ അനുവദിച്ചിരുന്നു.
ധനകാര്യ മന്ത്രാലയം
ഘടനാപരമായ പരിഷ്കാരങ്ങൾക്കാണ് സർക്കാരിന്റെ പ്രധാന മുൻഗണന: ധനമന്ത്രി
(ഘടനാപരമായ പരിഷ്കാരങ്ങൾക്ക് സർക്കാർ നൽകുന്ന പ്രധാന മുൻഗണനയാണ് കോവിഡ് -19 പൊട്ടിപ്പുറപ്പെട്ടതിനുശേഷം പ്രഖ്യാപിച്ച നടപടികളിലും നയങ്ങളിലും പ്രതിഫലിക്കുന്നതെന്ന് ഇന്ത്യൻ വ്യവസായ മേഖലയിലെ പ്രമുഖരെ അഭിസംബോധന ചെയ്യവേ കേന്ദ്ര ധനകാര്യമന്ത്രി ശ്രീമതി നിർമ്മല സീതാരാമൻ ഊന്നിപ്പറഞ്ഞു.
മാന്ദ്യം മറികടക്കൽ പ്രക്രിയ സുഗമമാക്കുന്നതിന്, ജനങ്ങളുടെ സഞ്ചാരത്തിനും ചരക്കു–-സേവനങ്ങളുടെയും അന്തർസംസ്ഥാന നീക്കത്തിനും യാതൊരു നിയന്ത്രണവും ഏർപ്പെടുത്തരുതെന്ന് കേന്ദ്ര ആഭ്യന്തര മന്ത്രാലയം സംസ്ഥാന സർക്കാരുകൾക്ക് നിർദേശം നൽകിയിട്ടുണ്ട്.
ടൂറിസം, ഹോട്ടലുകൾ, ഹോസ്പിറ്റാലിറ്റി, റിയൽ എസ്റ്റേറ്റ് & കൺസ്ട്രക്ഷൻ, വ്യോമയാനം തുടങ്ങി നിരവധി മേഖലകളെ മഹാമാരി ബാധിച്ചു. ഹോട്ടലുകൾ, സൽക്കാര അനുബന്ധ പ്രവർത്തനങ്ങൾ എന്നിവയ്ക്കുള്ള പ്രവർത്തനമാനദണ്ഡങ്ങൾ പരിശോധിക്കുമെന്നും പറഞ്ഞു.
പ്രാദേശിക ഉൽപാദനത്തിൽ പ്രൊഡക്ടിവിറ്റി ലിങ്ക്ഡ് ഇൻസെന്റീവ്സ്  പദ്ധതിക്ക് മികച്ച പ്രതികരണമാണ് ലഭിച്ചതെന്നും 6 സംസ്ഥാനങ്ങളിൽ സുപ്രധാനമായ മരുന്ന്, എപിഐ ഉൽപാദനം ത്വരിതപ്പെടുത്താൻ സഹായിച്ചതായും ശ്രീമതി നിർമല സീതാരാമൻ പറഞ്ഞു.
സർക്കാർ ഏജൻസികളുടെ കാലതാമസം മൂലം വ്യവസായമേഖലയ്ക്ക് പണം ലഭിക്കുന്നത് വൈകുന്ന പ്രശ്നത്തില് അവ വേഗത്തിലാക്കാൻ ധനമന്ത്രാലയം ഇടക്കിടെ അവലോകനം നടത്തുന്നുണ്ടെന്നും മന്ത്രി പറഞ്ഞു.
നൈപുണ്യ വികസന, സംരംഭക
മന്ത്രാലയം
സ്റ്റാർട്ട്-അപ്പ് വില്ലേജ് ഓൺറ്റർപ്രണർഷിപ്പ് പ്രോഗ്രാം  നടപ്പിലാക്കുന്നതിനായി കേന്ദ്ര ഗ്രാമവികസന മന്ത്രാലയവുമായി NIESBUD ധാരണാപത്രം ഒപ്പുവച്ചു
താഴെത്തട്ടിൽ സംരംഭകത്വം പ്രോത്സാഹിപ്പിക്കുന്നതിനുള്ള ഒരു സുസ്ഥിര മാതൃക വികസിപ്പിക്കുന്നതിനായി സ്റ്റാർട്ട്-അപ്പ് വില്ലേജ് ഓൺറ്റർപ്രണർഷിപ്പ് പ്രോഗ്രാം  ആരംഭിക്കുക ലക്ഷ്യമിട്ട് കേന്ദ്ര നൈപുണ്യ വികസന സംരംഭകത്വ മന്ത്രാലയത്തിന്  കീഴിലുള്ള ഒരു സ്വയംഭരണ സ്ഥാപനമായ നാഷണൽ ഇൻസ്റ്റിറ്റ്യൂട്ട് ഓഫ് ഓൺറ്റർപ്രണർഷിപ്പ് ആൻഡ് സ്മോൾ ബിസിനസ് ഡിവലപ്മെന്റ്  കേന്ദ്ര ഗ്രാമവികസന മന്ത്രാലയവുമായി  ഒരു ധാരണാപത്രം ഒപ്പുവച്ചു.
ദീൻദയാൽ അന്ത്യോദയ യോജന - ദേശീയ ഗ്രാമീണ ഉപജീവന ദൗത്യത്തിന്റെ  ഒരു ഉപവിഭാഗമാണ് SVEP. ഗ്രാമങ്ങളിൽ കാർഷികേതര മേഖലകളിൽ സംരംഭങ്ങൾ ആരംഭിക്കുന്നതിന് ഗ്രാമീണ മേഖലയിലെ സംരംഭകരെ പിന്തുണയ്ക്കുകയാണ് ഇതിലൂടെ ലക്ഷ്യമിടുന്നത്. ഈ പങ്കാളിത്തം ഗ്രാമീണ സമൂഹത്തെ സ്വന്തം വ്യാപാരങ്ങൾ സ്ഥാപിക്കാൻ സഹായിക്കുകയും അത് സ്ഥിരത കൈവരിക്കും വരെ പൂർണ്ണ പിന്തുണ ഉറപ്പാക്കുകയും ചെയ്യും. ആവശ്യമായ വിവരങ്ങളും ഉപദേശവും സാമ്പത്തിക പിന്തുണയും ഈ ഇടപെടലിലൂടെ ലഭ്യമാകും.
പങ്കാളിത്തത്തിന് കീഴിൽ ഗ്രാമീണ സംരംഭകർക്ക് സ്വന്തം സംരംഭങ്ങൾ ആരംഭിക്കുന്നതിനുള്ള സാമ്പത്തിക സഹായം എന്ന നിലയി മുദ്ര വായ്പ ഉൾപ്പെടെയുള്ള സഹായങ്ങൾ സ്വീകരിക്കുന്നതിന് ബാങ്കിംഗ് സംവിധാനങ്ങൾ പ്രയോജനപ്പെടുത്താൻ കഴിയും. ഇന്ത്യയിലെ ഗ്രാമങ്ങളിലെ സംരംഭകത്വ ആവാസവ്യവസ്ഥ മെച്ചപ്പെടുത്തുന്നതിനായി സംരംഭക ഉപദേശ സേവനങ്ങൾക്കൊപ്പം കാര്യക്ഷമത വർദ്ധിപ്പിക്കുന്നതിനുള്ള പരിശീലനം സാധ്യമാക്കുന്ന സംയോജിത ICT സാങ്കേതിക വിദ്യകളും സങ്കേതങ്ങളും ലഭ്യമാക്കും.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
മെയ്, ജൂൺ മാസങ്ങളിൽ പ്രധാൻ മന്ത്രി ഗാരിബ് കല്യാൺ അന്ന യോജന  പ്രകാരം എൻഎഫ്എസ്എ ഗുണഭോക്താക്കൾക്ക് അധിക ഭക്ഷ്യധാന്യം അനുവദിക്കുന്നതിന് കേന്ദ്ര മന്ത്രിസഭയുടെ അനുമതി
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര താഴെപ്പറയുന്നവയ്ക്ക് മുൻകാല പ്രാബല്യത്തോടെ അംഗീകാരം നൽകി :
പ്രധാനമന്ത്രി ഗരിബ് കല്യാൺ അന്ന യോജന മൂന്നാം ഘട്ടത്തിന് കീഴിൽ അധിക ഭക്ഷ്യധാന്യങ്ങൾ അനുവദിക്കൽ - . 2021മെയ് മുതൽ ജൂൺ വരെ, ഒരാൾക്ക് പ്രതിമാസം 5 കിലോഗ്രാം സൗജന്യമായി 79.88 കോടി ഗുണഭോക്താക്കൾക്ക് എൻഎഫ്എസ്എ  പ്രകാരം ഡിബിടി പരിധിയിൽ വരുന്നവ ഉൾപ്പെടെ.
.
എൻഎഫ്എസ്എ പ്രകാരം നിലവിലുള്ള അനുപാതത്തിന്റെ അടിസ്ഥാനത്തിൽ ഗോതമ്പ് / അരി എന്നിവയുടെ കാര്യത്തിൽ സംസ്ഥാനങ്ങൾ / കേന്ദ്ര ഭരണ പ്രദേശങ്ങൾ തിരിച്ചുള്ള വിഹിതം ഭക്ഷ്യ-പൊതുവിതരണ വകുപ്പ് തീരുമാനിക്കും. ഭാഗികവും പ്രാദേശികവുമായ ലോക്ക്ഡൗൺ സാഹചര്യങ്ങൾ കണക്കിലെടുത്തും , പ്രവർത്തന ആവശ്യകത അനുസരിച്ചും , കാലവർഷം , ചുഴലിക്കാറ്റുകൾ, എന്നിവ പോലുള്ള പ്രതികൂല കാലാവസ്ഥയിൽ പിഎംജികെഎയ്ക്ക് കീഴിൽ വിതരണ കാലയളവ് നീട്ടുന്നതിനെക്കുറിച് ഭക്ഷ്യ പൊതുവിതരണ വകുപ്പ് തീരുമാനിച്ചേക്കാം.
ഭക്ഷ്യധാന്യങ്ങളുടെ കാര്യത്തിൽ ഏകദേശം 80 ലക്ഷം മെട്രിക് ടൺ വരെ ആകാം.
പൊതു വിതരണ സംവിധാനത്തിന് കീഴിലുള്ള ഏകദേശം 79.88 കോടി വ്യക്തികൾക്ക് പ്രതിമാസം 5 കിലോഗ്രാം അധിക ഭക്ഷ്യധാന്യങ്ങൾ രണ്ട് മാസത്തേക്ക് അനുവദിക്കുന്നത്. അതായത് 2021 മെയ് മുതൽ ജൂൺ വരെ 2021 രൂപയ്ക്ക് ഭക്ഷ്യ സബ്സിഡി ലഭിക്കും. 25332.92 കോടി രൂപയുടെ സാമ്പത്തിക ചെലവ് കണക്കാക്കുന്നു. അരിക്ക് 36789.2 രൂപ / മെട്രിക് ടൺ, ഗോതമ്പിന് 25731.4 / മെട്രിക് ടൺ എന്ന നിരക്കിൽ ചെലവ് വരും.
കൊറോണ വൈറസ് മൂലമുണ്ടായ സാമ്പത്തിക തകരാറുമൂലം ദരിദ്രർ നേരിടുന്ന ബുദ്ധിമുട്ടുകൾ അധിക വിഹിതം പരിഹരിക്കും. അടുത്ത രണ്ട് മാസക്കാലം ഭക്ഷ്യധാന്യങ്ങൾ ലഭിക്കുന്നതിൽ മൂലം ഒരു ദരിദ്ര കുടുംബവും കഷ്ടപ്പെടില്ല.
പ്രധാനമന്ത്രിയുടെ ഓഫീസ്
മുതിർന്ന ഉദ്യോഗസ്ഥ ഡോ. മഞ്ജുള സുബ്രഹ്മണ്യത്തിന്റെ നിര്യാണത്തിൽ പ്രധാനമന്ത്രിയുടെ അനുശോചനം
മുതിർന്ന ഉദ്യോഗസ്ഥ ഡോ. മഞ്ജുള സുബ്രഹ്മണ്യത്തിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി.
പ്രധാനമന്ത്രി ട്വീറ്റ് ചെയ്തു;
"മുതിർന്ന ഉദ്യോഗസ്ഥയായ ഡോ. മഞ്ജുള സുബ്രഹ്മണ്യം ജിയുടെ വിയോഗത്തിൽ വേദനിക്കുന്നു. നയ വിഷയങ്ങളെക്കുറിച്ചും പ്രവർത്തനത്തിലധിഷ്ഠിതമായ സമീപനത്താലും അവർ പരക്കെ ആദരിക്കപ്പെട്ടിരുന്നു. ഞാൻ മുഖ്യമന്ത്രിയായിരിക്കുമ്പോൾ അവരുമായി ഇടപഴകിയത് ഞാൻ ഓർക്കുന്നു. അവരുടെ കുടുംബാംഗങ്ങളോടും സുഹൃത്തുക്കളോടും അനുശോചനം രേഖപ്പെടുത്തുന്നു. ഓം ശാന്തി ."
ന്യൂനപക്ഷകാര്യ മന്ത്രാലയം
2019-20 കാലയളവിലെ വിവിധ സ്കോളർഷിപ്പ് പദ്ധതികളിലുൾപ്പെടുന്ന 67,21,630 ഗുണഭോക്താക്കൾക്കായി കേന്ദ്ര ന്യൂനപക്ഷകാര്യ മന്ത്രാലയം 2204.44 കോടി രൂപ ചെലവഴിച്ചു.
" ന്യൂനപക്ഷകാര്യ മന്ത്രാലയത്തിന്റെ മേൽപ്പറഞ്ഞ സ്കോളർഷിപ്പ് പദ്ധതികൾ നാഷണൽ സ്കോളർഷിപ്പ് പോർട്ടൽ  എന്ന ഓൺലൈൻ പോർട്ടൽ വഴി നടപ്പിലാക്കുന്നതിനാൽ രാജ്യവ്യാപകമായി പ്രഖ്യാപിച്ച ലോക്ക്ഡൗൺ സ്കോളർഷിപ്പ് വിതരണത്തെ ബാധിച്ചില്ല ”- മുഖ്താർ അബ്ബാസ് നഖ്വി
“സ്കോളർഷിപ്പ് തുകയുടെ കൈമാറ്റം ഡയറക്ട് ബെനിഫിറ്റ് ട്രാൻസ്ഫർ  സംവിധാനത്തിലായതിനാൽ, നേരിട്ട് ഗുണഭോക്താവിന്റെ ബാങ്ക് അക്കൗണ്ടിലെത്തുന്നു.”
ന്യൂനപക്ഷ കാര്യ മന്ത്രാലയം 2019-20 കാലയളവിൽ സ്കോളർഷിപ്പ് പദ്ധതികൾക്കായി ചെലവഴിച്ച തുകയും ഗുണഭോക്താക്കളുടെ എണ്ണവും ചുവടെ ചേർക്കുന്നു:
ഗുണഭോക്താക്കളുടെ എണ്ണം : 67,21,630
ചെലവഴിച്ച തുക  : 2204.44
2019-20 ലെ പ്രീ-മെട്രിക്, പോസ്റ്റ് മെട്രിക്, മെറിറ്റ്-കം-മീൻസ് എന്നീ മൂന്ന് സ്കോളർഷിപ്പ് പദ്ധതികൾക്കും ബീഗം ഹസ്രത്ത് മഹൽ ദേശീയ സ്കോളർഷിപ്പ് പദ്ധതിക്കും വകയിരുത്തിയ സ്കോളർഷിപ്പ് തുകയുടെ വിതരണം 2020-21 ലും തുടരുന്നു.
ന്യൂനപക്ഷ കാര്യ മന്ത്രാലയത്തിന്റെ മേൽപ്പറഞ്ഞ സ്കോളർഷിപ്പ് പദ്ധതികൾ നാഷണൽ സ്കോളർഷിപ്പ് പോർട്ടൽ  എന്ന ഓൺലൈൻ പോർട്ടൽ വഴി നടപ്പിലാക്കുന്നതിനാലും സ്കോളർപ്പ് തുക ഡയറക്ട് ബെനിഫിറ്റ് ട്രാൻസ്ഫർ  സംവിധാനത്തിൽ ഗുണഭോക്താവിന്റെ ബാങ്ക് അക്കൗണ്ടിലേക്ക് .
നേരിട്ട് കൈമാറുന്നതിനാലും, രാജ്യവ്യാപകമായി പ്രഖ്യാപിച്ച ലോക്ക് ഡൗൺ, സ്കോളർഷിപ്പ് തുകയുടെ കൈമാറ്റത്തെ ബാധിച്ചില്ല.
രാജ്യസഭയിൽ ഇന്ന് ന്യൂനപക്ഷകാര്യമന്ത്രി മുഖ്താർ അബ്ബാസ് നഖ്വി രേഖാമൂലം നൽകിയ മറുപടിയിലാണ് ഇക്കാര്യങ്ങൾ വ്യക്തമാക്കിയത്.
മന്ത്രിസഭ
തുണിത്തരങ്ങള്ക്കും മെയ്ഡ്-അപ്പിനും കയറ്റുമതി തീരുവ ദീര്ഘിപ്പിക്കാന് മന്ത്രിസഭയുടെ അംഗീകാരം
സംസ്ഥാന, കേന്ദ്ര നികുതികളിലെയും ലെവികളിലെയും ഇളവുകള് 2020 ഏപ്രില് ഒന്നുമുതല് തുടരുന്നതിനും കയറ്റുമതി ഉല്പ്പന്നങ്ങള്ക്കുള്ള ഡ്യുട്ടികളും തീരുവകളും ഒഴിവാക്കലുമായി ഈ പദ്ധതി സംയോജിപ്പിക്കുന്നതുവരെ തുടരാനും പ്രധാനമന്ത്രി ശ്രീ. നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം തീരുമാനിച്ചു.
വസ്ത്രങ്ങള്ക്കും മെയ്ഡ്-അപ്പിനുമുള്ള ആര്.ഒ.എസ്.സി.ടി.എല്. പദ്ധതി 2020 ഏപ്രില് ഒന്നുമുതല് ടെക്സ്റ്റൈല്സ് മന്ത്രാലയം വിജ്ഞാപനം ചെയ്ത പദ്ധതിയുടെ മാര്ഗ്ഗനിര്ദ്ദേശങ്ങളിലും നിരക്കുകളിലും ഒരു മാറ്റവുമില്ലാതെ ആര്.ഒ.എസ്.സി.ടി.എല്. പദ്ധതി ആര്.ഒ.ഡി.ടി.ഇ.പിയുമായി ലയിപ്പിക്കുന്നതുവരെ തുടരും.
2020 മാര്ച്ച് 31ന് ശേഷവും ആര്.ഒ.എസ്.സി.ടി.എല്. പദ്ധതി തുടരുന്നത് ഇപ്പോള് മറ്റൊരു സംവിധാനത്തിലും ഒരു ഇളവുമില്ലാത്ത ടെക്സ്റ്റെല്സ് മേഖലയ്ക്ക് എല്ലാ നികുതികളിലും ലെവികളിലും ഇളവ് നല്കുക വഴി കുടുതല് മത്സരാധിഷ്ഠിതമാക്കുമെന്നാണ് പ്രതീക്ഷിക്കുന്നത്.
(Visitor Counter : 59
ഭവന, നഗരദാരിദ്ര ലഘൂകരണ മന്ത്രാലയം
ആസാദി കാ അമൃത് മഹോത്സവം ആഘോഷിക്കുന്നതിനായി കേന്ദ്ര നഗര ഭവനകാര്യ മന്ത്രാലയം 30 പരിപാടികൾ സംഘടിപ്പിക്കുന്നു.
ന്യൂ ഡൽഹി: ജനുവരി 11, 2021
കേന്ദ്ര ഭവന, നഗരകാര്യ മന്ത്രാലയം , ആസാദി കാ അമൃത് മഹോത്സവിന് കീഴിൽ 30 പരിപാടികളുടെ ഒരു പരമ്പര സംഘടിപ്പിക്കുന്നു. നഗര ജീവിതത്തിന്റെ മൂന്ന് പ്രധാന മാനങ്ങൾ-ജീവിതക്ഷമത, സാമ്പത്തിക ശേഷി, സുസ്ഥിരത എന്നിവ ഉൾക്കൊള്ളുന്ന ജനകേന്ദ്രീകൃത തന്ത്രം മന്ത്രാലയത്തിന്റെ , എല്ലാ പ്രധാന പരിപാടികളിലും ഉൾക്കൊള്ളുന്നതായി ചടങ്ങിൽ സംസാരിച്ച, കേന്ദ്ര ഭവന, നഗരകാര്യ മന്ത്രി ശ്രീ ഹർദീപ് എസ് പുരി പറഞ്ഞു.
പൗരന്മാർക്ക് ഒന്നാം തരം താമസ സൗകര്യം നൽകാൻ സർക്കാർ പ്രതിജ്ഞാബദ്ധമാണെന്ന് ശ്രീ പുരി പറഞ്ഞു. കേന്ദ്ര ഭവന, നഗരകാര്യ മന്ത്രാലയത്തിന്റെ 'ആസാദി കാ അമൃത് മഹോത്സവ് ' സംരംഭങ്ങൾ വലിയ തോതിലുള്ള ജനകീയ പങ്കാളിത്തത്തോടെയാണ് നടപ്പാക്കുന്നതെന്നും മന്ത്രി പറഞ്ഞു.
‘സ്മാർട്ട് സിറ്റികൾ, സ്മാർട്ട് നഗരവൽക്കരണം’ എന്ന വിഷയത്തിലുള്ള ഒരു സചിത്ര ബ്രോഷറിന്റെ ഔപചാരിക പ്രകാശനവും ശ്രീ പുരി ഇന്ന് നിർവ്വഹിച്ചു. ബ്രോഷറിൽ  2022 ജനുവരി 1 മുതൽ ജനുവരി 31 വരെ രാജ്യത്തെ നഗരങ്ങളിലുടനീളം മന്ത്രാലയം നടത്തുന്ന 30 പരിപാടികളുടെ ഓരോ സംഗ്രഹവും അടങ്ങിയിരിക്കുന്നു.
നിലവിലെ മഹാമാരി സാഹചര്യങ്ങൾ കണക്കിലെടുത്ത്, ഡിജിറ്റൽ പങ്കാളിത്തത്തിന് ഊന്നൽ നൽകി ഒരു ഹൈബ്രിഡ് മാതൃകയിൽ പരിപാടികൾ നടത്താൻ മന്ത്രാലയം തീരുമാനിച്ചു. 2022 ഫെബ്രുവരി 4, 5 തീയതികളിൽ സൂറത്തിൽ സംഘടിപ്പിക്കുന്ന 'സ്മാർട്ട് സിറ്റികൾ, സ്മാർട്ട് നഗരവൽക്കരണം' കോൺഫറൻസിന്റെ ഗ്രാൻഡ് ഫിനാലെയിൽ പരിപാടി സമാപിക്കും. ആസാദി കാ അമൃത് മഹോത്സവിന്റെ 5 ആശയങ്ങളെ പരിപാടി പ്രതിഫലിപ്പിക്കും. സ്വാതന്ത്ര്യ സമരം ,പ്രവർത്തനങ്ങൾ@75, നേട്ടങ്ങൾ@75, ആശയങ്ങൾ@75, പരിഹരിക്കുക@75 എന്നിവയാണ് അവ.
(Visitor Counter : 146
യുവജനകാര്യ, കായിക മന്ത്രാലയം
ഫിഫ അണ്ടർ 17 വനിതാ ലോകകപ്പ് 2022 ഇന്ത്യയിൽ നടത്തുന്നതിനുള്ള ഗ്യാരണ്ടികളിൽ ഒപ്പിടുന്നതിന് കേന്ദ്ര മന്ത്രിസഭയുടെ അംഗീകാരം
ഫെഡറേഷൻ ഇന്റർനാഷണൽ ഡി ഫുട്ബോൾ അസോസിയേഷൻ  അണ്ടർ 17 വനിതാ ലോകകപ്പ് 2022 ഇന്ത്യയിൽ നടത്തുന്നതിനുള്ള ഗ്യാരണ്ടികളിൽ ഒപ്പിടുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി.
ഫിഫ വനിതാ ലോകകപ്പ് 2022 2022 ഒക്ടോബർ 11 നും 30 നും ഇടയിൽ ഇന്ത്യയിൽ നടത്താനാണ് നിശ്ചയിച്ചിരിക്കുന്നത് . ദ്വിവത്സര യൂത്ത് ടൂർണമെന്റിന്റെ ഏഴാം പതിപ്പ് ഇന്ത്യ ആതിഥേയത്വം വഹിക്കുന്ന ആദ്യത്തെ ഫിഫ വനിതാ മത്സരമായിരിക്കും. ഫിഫ അണ്ടർ 17 പുരുഷ ലോകകപ്പ് 2017-ന്റെ പൈതൃകം നിലനിർത്തിക്കൊണ്ട്, ലോകമെമ്പാടുമുള്ള മികച്ച യുവ വനിതാ ഫുട്ബോൾ താരങ്ങൾ ട്രോഫി കരസ്ഥമാക്കാനുള്ള തങ്ങളുടെ കഴിവുകൾ പ്രകടിപ്പിക്കുന്ന വനിതാ ഫുട്ബോളിന്റെ ഒരു സുപ്രധാന നിമിഷത്തിനായി രാഷ്ട്രം തയ്യാറെടുക്കുകയാണ്.
സാമ്പത്തിക ചെലവ്:
ഫീൽഡ് മെയിന്റനൻസ്, സ്റ്റേഡിയം പവർ, എനർജി & കേബിളിംഗ്, സ്റ്റേഡിയം & ട്രെയിനിംഗ് സൈറ്റ് ബ്രാൻഡിംഗ് തുടങ്ങിയവയ്ക്കായി ഓൾ ഇന്ത്യ ഫുട്ബോൾ ഫെഡറേഷന്  10 കോടി രൂപയുടെ സഹായം ദേശീയ സ്പോർട്സ് ഫെഡറേഷനുകളുടെ  സഹായ പദ്ധതിക്കുള്ള ബജറ്റ് വിഹിതത്തിൽ നിന്ന് നൽകും.
പദ്ധതിയുടെ ലക്ഷ്യങ്ങൾ:
ഫിഫ അണ്ടർ 17 വനിതാ ലോകകപ്പ് ഇന്ത്യ 2022 ന് രാജ്യത്തെ വനിതാ ഫുട്ബോളിനെ ശക്തിപ്പെടുത്താനുള്ള കഴിവുണ്ട്.
ഫിഫ അണ്ടർ 17 പുരുഷന്മാരുടെ ലോകകപ്പ് 2017-ലെ പാരമ്പര്യം നിലനിർത്തിക്കൊണ്ട്, ലോകമെമ്പാടുമുള്ള മികച്ച യുവ വനിതാ ഫുട്ബോൾ താരങ്ങൾ ട്രോഫി നേടാനുള്ള തങ്ങളുടെ കഴിവുകൾ പ്രകടിപ്പിക്കുന്ന വനിതാ ഫുട്ബോളിന്റെ ഒരു സുപ്രധാന നിമിഷത്തിനായി രാജ്യം തയ്യാറെടുക്കുകയാണ്.
ഫുട്ബോൾ നേതൃത്വത്തിലും തീരുമാനങ്ങൾ എടുക്കുന്ന വേദികളിൽ സ്ത്രീകളുടെ പ്രാതിനിധ്യം വർദ്ധിപ്പിക്കുക
ഇന്ത്യയിൽ ഫുട്ബോൾ കളിക്കാൻ കൂടുതൽ പെൺകുട്ടികളെ പ്രചോദിപ്പിക്കുക
ചെറുപ്പം മുതൽ തുല്യ ഗെയിം എന്ന ആശയം സാധാരണവൽക്കരിച്ചുകൊണ്ട് ലിംഗഭേദം ഉൾക്കൊള്ളുന്ന പങ്കാളിത്തത്തിനായി വാദിക്കുന്നു
ഇന്ത്യയിലെ സ്ത്രീകൾക്ക് ഫുട്ബോൾ നിലവാരം മെച്ചപ്പെടുത്താനുള്ള അവസരം
വനിതാ ഗെയിമിന്റെ വാണിജ്യ മൂല്യം മെച്ചപ്പെടുത്തുക.
ന്യായീകരണം:
ഫിഫ അണ്ടർ 17 വനിതാ ലോകകപ്പ് ഒരു അഭിമാനകരമായ ഇനമാണ് , അത് ഇന്ത്യയിൽ ആദ്യമായി നടക്കും. കായികരംഗത്ത് കൂടുതൽ യുവാക്കളെ പ്രോത്സാഹിപ്പിക്കുകയും ഇന്ത്യയിൽ ഫുട്ബോളിന്റെ വികസനത്തിന് സഹായിക്കുകയും ചെയ്യും. ഈ മത്സരം ഇന്ത്യൻ പെൺകുട്ടികൾക്കിടയിൽ ഫുട്ബോളിനെ ഇഷ്ടപ്പെട്ട കായിക ഇനമായി പ്രോത്സാഹിപ്പിക്കുക മാത്രമല്ല, രാജ്യത്തെ പെൺകുട്ടികൾക്കും സ്ത്രീകൾക്കും ഫുട്ബോളിനെയും കായിക വിനോദങ്ങളെയും പൊതുവെ സ്വീകരിക്കാൻ സഹായിക്കുന്ന ശാശ്വതമായ ഒരു പാരമ്പര്യം അവശേഷിപ്പിക്കാനും ഒരുങ്ങുന്നു.
പശ്ചാത്തലം:
17 വയസ്സിന് താഴെയോ അതിൽ താഴെയോ പ്രായമുള്ള വനിതാ താരങ്ങൾക്കായി ഫിഫ സംഘടിപ്പിക്കുന്ന ലോക ചാമ്പ്യൻഷിപ്പാണ് ഫിഫ അണ്ടർ -17 വനിതാ ലോകകപ്പ്. 2018 നവംബർ 13 മുതൽ ഡിസംബർ 1 വരെ ഉറുഗ്വേയിലാണ് ഇതിന്റെ ആറാമത് എഡിഷൻ നടന്നത്. ഫിഫ അണ്ടർ 17 വനിതാ ലോകകപ്പിലെ നിലവിലെ ചാമ്പ്യന്മാരാണ് സ്പെയിൻ. ഫിഫ അണ്ടർ 17 വനിതാ ലോകകപ്പ് ഇന്ത്യ 2022 ടൂർണമെന്റിന്റെ ഏഴാം പതിപ്പാണ്, അതിൽ ഇന്ത്യ ഉൾപ്പെടെ 16 ടീമുകൾ പങ്കെടുക്കും. മത്സരങ്ങൾ 3 വേദികളിലായി നടത്താൻ എ ഐ എഫ് എഫ് നിർദ്ദേശിച്ചിട്ടുണ്ട്;  ഭുവനേശ്വർ;  നവി മുംബൈ  ഗോവ. 2017 ഒക്ടോബർ 6 മുതൽ 28 വരെ രാജ്യത്തെ ന്യൂ ഡൽഹി, ഗുവാഹത്തി, മുംബൈ, ഗോവ, കൊച്ചി, കൊൽക്കത്ത എന്നിങ്ങനെ 6 വ്യത്യസ്ത വേദികളിൽ ഫിഫ അണ്ടർ 17 പുരുഷ ലോകകപ്പ് ഇന്ത്യ-2017 ഇന്ത്യ വിജയകരമായി നടത്തി.
-ND-
(Visitor Counter : 90
കൃഷി മന്ത്രാലയം
കാർഷിക മേഖലയിലെ സഹകരണം കൂടുതൽ മെച്ചപ്പെടുത്താൻ ഇന്ത്യ-ഇസ്രായേൽ ധാരണ
ന്യൂ ഡൽഹി: ജനുവരി 28, 2022
ഇന്ത്യയിലെ ഇസ്രായേൽ അംബാസഡർ ശ്രീ നോർ ഗിലോൺ 2022 ജനുവരി 27-ന് കേന്ദ്ര കൃഷി, കർഷക ക്ഷേമ മന്ത്രി ശ്രീ നരേന്ദ്ര സിംഗ് തോമറിനെ കൃഷിഭവനിൽ സന്ദർശിച്ചു. അംബാസഡറെ സ്വാഗതം ചെയ്ത ശ്രീ തോമർ, 12 സംസ്ഥാനങ്ങളിലെ 29 മികവിന്റെ കേന്ദ്രങ്ങളുടെ  പ്രവർത്തനത്തിൽ സംതൃപ്തി രേഖപ്പെടുത്തി. 25 ദശലക്ഷത്തിലധികം പച്ചക്കറികളും, 3,87,000-ത്തിലധികം ഗുണമേന്മയുള്ള ഫലവൃക്ഷങ്ങളും ഉൽപ്പാദിപ്പിക്കുന്ന ഇവിടെ പ്രതിവർഷം 1.2 ലക്ഷത്തിലധികം കർഷകർക്ക് പരിശീലനം നൽകാൻ കഴിയും.
ഇസ്രയേലിന്റെ സാങ്കേതിക സഹായത്തോടെ ഈ മികവിന്റെ കേന്ദ്രങ്ങൾക്ക് ചുറ്റുമുള്ള 150 ഗ്രാമങ്ങളെ മികവിന്റെ ഗ്രാമങ്ങളാക്കി മാറ്റാൻ തീരുമാനിച്ചിട്ടുള്ളതായി മന്ത്രി അറിയിച്ചു. അതിൽ 75 ഗ്രാമങ്ങൾ, ഇന്ത്യയുടെ സ്വാതന്ത്ര്യത്തിന്റെ 75-ാം വർഷത്തിന്റെ സ്മരണയ്ക്കായി ആദ്യ വർഷം ഏറ്റെടുക്കുന്നുണ്ടെന്നും ശ്രീ തോമർ അറിയിച്ചു. ഇതിനായി ഇന്ത്യയും ഇസ്രയേലും ഒരുമിച്ച് പ്രവർത്തിക്കും.
കർഷകർക്ക് നൽകുന്ന സേവനങ്ങളുടെ നിലവാരവും ഗുണമേന്മയും വർധിപ്പിക്കുന്നതിനായി ഇസ്രായേൽ അംബാസഡർ ശ്രീ ഗിലോൺ മികവിന്റെ കേന്ദ്രങ്ങളുടെ സർട്ടിഫിക്കേഷൻ നടത്താൻ നിർദ്ദേശം മുന്നോട്ടുവച്ചു.
(Visitor Counter : 140
ഉപരാഷ്ട്രപതിയുടെ കാര്യാലയം
പാർലമെന്റിന്റെ വർഷകാല സമ്മേളനത്തിന് മുന്നോടിയായി രാജ്യസഭ അദ്ധ്യക്ഷൻ വെങ്കയ്യ നായിഡു കോവിഡ് -19 പരിശോധനയ്ക്ക് വിധേയനായി
(ഈ മാസം 14 ന് ആരംഭിക്കുന്ന പാർലമെന്റിന്റെ വർഷകാല സമ്മേളനത്തിൽ രാജ്യസഭയുടെ അദ്ധ്യക്ഷത വഹിക്കുന്നതിനുള്ള സ്വയം തയ്യാറെടുപ്പുകളുടെ ഭാഗമായി രാജ്യസഭാ അദ്ധ്യക്ഷൻ ശ്രീ എം. വെങ്കയ്യ നായിഡു ഇന്ന് കോവിഡ് -19 പരിശോധനയ്ക്ക് വിധേയനായി.
വരാനിരിക്കുന്ന വർഷകാല സമ്മേളനത്തിൽ പങ്കെടുക്കുന്ന എല്ലാ അംഗങ്ങളും കോവിഡ് -19 പരിശോധനയ്ക്ക്  വിധേയരാകേണ്ടത് നിർബന്ധമാണെന്ന് രാജ്യസഭാംഗങ്ങൾക്കു നൽകിയ നിർദ്ദേശത്തിൽ വ്യക്തമാക്കിയിട്ടുണ്ട്.
സമ്മേളനാരംഭത്തിന് മുമ്പുള്ള 72 മണിക്കൂറിനുള്ളിൽ സർക്കാർ അംഗീകരിച്ച ഏതെങ്കിലും ആശുപത്രികളിലോ ലാബുകളിലോ പാർലമെന്റ്ലോ മന്ദിരത്തിലോ പരിശോധന നടത്താൻ അംഗങ്ങളോട് ആവശ്യപ്പെട്ടിട്ടുണ്ട്.
അംഗങ്ങളുടെ സൗകര്യാർത്ഥം ഇന്ന് മുതൽ കോവിഡ് പരിശോധനയ്ക്കുള്ള മൂന്ന് കേന്ദ്രങ്ങൾ പാർലമെന്റ് മന്ദിരത്തിന്റെ അനെക്സിൽ പ്രവർത്തനമാരംഭിച്ചു. സമ്മേളനത്തിനായി പാർലമെന്റ് മന്ദിരത്തിൽ പ്രവേശിക്കുമ്പോൾ ഉണ്ടാകാവുന്ന അസൗകര്യങ്ങൾ ഒഴിവാക്കുന്നതിനായി അംഗങ്ങളുടെ കോവിഡ് പരിശോധനാഫലം നിശ്ചയിക്കപ്പെട്ട ഇ-മെയിൽ വഴി മുൻകൂട്ടി രാജ്യസഭ സെക്രട്ടേറിയറ്റിലേക്ക് അയച്ചിട്ടുണ്ടെന്ന് ഉറപ്പുവരുത്താനും അഭ്യർത്ഥിച്ചിട്ടുണ്ട്.
അതുപോലെ തന്നെ, ചുമതലകൾ നിർവഹിക്കുന്നതിന്റെ ഭാഗമായി സഭാംഗങ്ങളുമായി വളരെ അടുത്ത് ഇടപഴകേണ്ടി വരുന്ന, പാർലമെന്റ് സെക്രട്ടേറിയറ്റിലെയും പാർലമെന്റ് മന്ദിര വളപ്പിൽ വിന്യസിച്ചിരിക്കുന്ന മറ്റ് ഏജൻസികളിലെയും ജീവനക്കാർക്ക് ആർ.ടി.-പി.സി.ആർ. പരിശോധന നിർബന്ധമാക്കിയിട്ടുണ്ട്. പാർലമെൻറ് മന്ദിരത്തിലെ സ്വീകരണ വിഭാഗം ഓഫീസിൽ എം.പി.മാരുടെ പേഴ്സണൽ സ്റ്റാഫിനും ഡ്രൈവർമാർക്കും ദ്രുത ആന്റിജൻ പരിശോധന നടത്താൻ ഇന്ന് മുതൽ ക്രമീകരണങ്ങൾ ഏർപ്പെടുത്തിയിട്ടുണ്ട്.
സാമൂഹിക അകലം പാലിക്കൽ സംബന്ധിച്ച മാനദണ്ഡങ്ങൾ പാലിക്കുന്നുവെന്ന് ഉറപ്പാക്കുന്നതിന്റെ ഭാഗമായി രാജ്യസഭാ ചേംബറും ഗാലറികളും ലോക്സഭാ ചേംബറും സഭാംഗങ്ങളുടെ ഇരിപ്പിടത്തിനായി ഉപയോഗിക്കും.
ചേംബറിൽ സ്ഥാപിച്ച നാല് വലിയ പ്രദർശന സ്ക്രീനുകളിൽ അംഗങ്ങൾ സംസാരിക്കുന്നത് തത്സമയം കാണിക്കും. കൂടാതെ രാജ്യസഭ ടി.വി.യിൽ നടപടികളുടെ തത്സമയ സംപ്രേഷണവുമുണ്ടാകും. ഇതിനു പുറമെ നാല് ഗാലറികളിലും, ആറ് ചെറിയ പ്രദർശന സ്ക്രീനുകളും ഓഡിയോ കൺസോളുകളും സ്ഥാപിച്ചിട്ടുണ്ട്.
അംഗങ്ങളുടെയും ഉദ്യോഗസ്ഥരുടെയും സുരക്ഷ ഉറപ്പുവരുത്തുന്നതിന്റെ ഭാഗമായി എല്ലാ
സഭാംഗങ്ങളും ഇ-നോട്ടീസ് സൗകര്യം പൂർണ്ണമായും പ്രയോജനപ്പെടുത്തണമെന്നും ഇലക്ട്രോണിക് സംവിധാനം വഴി നോട്ടീസ് നൽകണമെന്നും ശ്രീ വെങ്കയ്യ നായിഡു താല്പര്യം പ്രകടിപ്പിച്ചു. പാർലമെന്റ് രേഖകളും പ്രമേയങ്ങളും ഇലക്ട്രോണിക് സംവിധാനത്തിലൂടെ മാത്രം അംഗങ്ങൾക്ക് ലഭ്യമാക്കാനും തീരുമാനിച്ചു.
മൂന്ന് ലയറുള്ള 40 മാസ്കുകൾ, അഞ്ച് എൻ -95 മാസ്കുകൾ, 20 കുപ്പി സാനിറ്റൈസർ, 5 ഫെയ്സ് ഷീൽഡുകൾ, 40 ഗ്ലൗസുകൾ, പ്രതിരോധശേഷി വർദ്ധിപ്പിക്കുന്നതിനുള്ള സീ ബക്ക് തോൺ ടീ ബാഗുകൾ, ഹെർബൽ സാനിറ്റേഷൻ വൈപ്പുകൾ എന്നിവ അടങ്ങിയ മൾട്ടി യൂട്ടിലിറ്റി കോവിഡ് കിറ്റുകളും ഡി.ആർ.ഡി.ഒ. എല്ലാ എം.പി.മാർക്കും നൽകും.
രാഷ്ട്രപതിയുടെ കാര്യാലയം
2022 ലെ പത്മ പുരസ്കാരങ്ങൾ സിവിൽ ഇൻവെസ്റ്റിച്ചർ ചടങ്ങ്-II-ഇൽ രാഷ്ട്രപതി സമ്മാനിച്ചു
(ന്യൂ ഡൽഹി: മാർച്ച് 28, 2022
2022 ലെ രണ്ട് പത്മ വിഭൂഷൺ, ഒമ്പത് പത്മ ഭൂഷൺ, 54 പത്മ ശ്രീ പുരസ്കാരങ്ങൾ രാഷ്ട്രപതി ഭവനിൽ ഇന്ന്  നടന്ന സിവിൽ ഇൻവെസ്റ്റിച്ചർ ചടങ്ങ്-II-ഇൽ രാഷ്ട്രപതി ശ്രീ രാം നാഥ് കോവിന്ദ് സമ്മാനിച്ചു. ഉപരാഷ്ട്രപതി, പ്രധാന മന്ത്രി, ആഭ്യന്തര കാര്യ മന്ത്രി എന്നിവർ ചടങ്ങിൽ സന്നിഹിതരായിരുന്നു.
പുരസ്കാര ജേതാക്കളുടെ പട്ടികയും ഫോട്ടോകളും കാണാൻ ലിങ്കിൽ ക്ലിക്ക് ചെയ്യുക: https://static.pib.gov.in/WriteReadData/specificdocs/documents/2022/mar/doc202232832201.pdf
പുരസ്കാര ജേതാക്കളുടെ പട്ടിക: https://static.pib.gov.in/WriteReadData/specificdocs/documents/2022/mar/doc202232832301.pdf
പ്രധാനമന്ത്രിയുടെ ഓഫീസ്
വാരാണസിയിലെ ഡോക്ടർമാർ, പാരാമെഡിക്കൽ സ്റ്റാഫ്, മറ്റ് മുൻനിര ആരോഗ്യ പ്രവർത്തകർ എന്നിവരുമായി പ്രധാനമന്ത്രി മെയ് 21 ന് സംവദിക്കും
പ്രധാനമന്ത്രി ശ്രീ നരേന്ദ്ര മോദി 2021 മെയ് 21 ന് രാവിലെ 11 മണിക്ക് വീഡിയോ കോൺഫറൻ സിംഗിലൂടെ വാരണാസിയിലെ ഡോക്ടർമാർ, പാരാ മെഡിക്കൽ സ്റ്റാഫ്, മറ്റ് ആരോഗ്യ പ്രവർത്തകരുമായി സംവദിക്കും.
ഡിആർഡിഒയുടെയും ഇന്ത്യൻ കരസേന യുടെയും സംയുക്ത പരിശ്രമത്തിലൂടെ അടുത്തിടെ ആരംഭിച്ച പണ്ഡിറ്റ് രാജൻ മിശ്ര കോവിഡ് ആശുപത്രി ഉൾപ്പെടെ വാരണാസിയിലെ വിവിധ കോവിഡ് ആശുപത്രികളുടെ പ്രവർത്തനം പ്രധാനമന്ത്രി അവലോകനം ചെയ്യും. ജില്ല യിലെ കോവിഡ് ഇതര ആശുപത്രികളുടെ പ്രവർത്തന വും അദ്ദേഹം അവലോകനം ചെയ്യും.
വാരണാസിലെ കോവിഡിന്റെ രണ്ടാം തരംഗത്തെ നേരി ടാനുള്ള നിരന്തരമായ ശ്രമങ്ങളെക്കുറിച്ചും ഭാവിയിലേ ക്കുള്ള തയ്യാറെടുപ്പുകളെക്കുറിച്ചും പ്രധാനമന്ത്രി ചർച്ച ചെയ്യും.